એક વાર શિક્ષકે નિબંધની નોટમાં ‘મને શું થવું ગમે?’ નિબંધ લખવા આપ્યો હતો. કોઈએ શિક્ષક, કોઈએ ડોક્ટર તો કોઈએ વડાપ્રધાન થવાની વાત લખેલી, પણ બંદા ચિન્ટુભાઈએ ચિત્રકાર થવાની વાત લખી. એના નિબંધનાં આ વાક્યો સાહેબે કથાની જેમ વર્ગમાં વાંચ્યાં: “હું મોટો ચિત્રકાર થઈશ. મારાં ચિત્રો લાખો રૃપિયામાં વેચાશે. હું ચિત્રોનું પ્રદર્શન ભરીશ ને એ લઈ ફોરેન પણ જઈશ.” આ સાંભળી આખો વર્ગ હસી પડેલો. સાહેબે નોટ પાછી આપતાં કહેલું, “તું આપણું નગર છોડી અમદાવાદ સુધી જાય ને તોય ઘણું!”